ไปสาขาที่ติดแอร์ ใกล้ๆกันกับร้านเดิม (ไม่ติดแอร์) จอดรถฝั่งตรงข้าม ภายในร้าน คนไม่เยอะมาก / พนง ส่งเมนูให้เช็คอาหารที่เราอยากสั่งเป็นกระดาษแผ่นเดียว มีทั้งสเต็ก ข้าว ยำ เครื่องดื่ม ราคาบอกในนั้นเสร็จสรรพ แต่ไม่มีรูปภาพประกอบ สำหรับครั้งแรก เลยต้องถาม พนง ว่าสเต็กแต่ละอย่างหน้าตาประมานไหน

สเต็กราคาประหยัดจิง ไปครั้งแรกหิวจัดสั่งชุดคอมโบ 159฿ ในถาดอาหาร (เน้นว่าเป็นถาด ไม่ใช่จานสเต็ก) มีสเต็กหมู ไก่ สปาเก็ตตี้ซอสหมู เฟรนฟราย ขนมปัง(1แผ่น แบ่ง2ชิ้นแนวทะแยง) ซอสมะเขือเทศ กะซอสขาวหวานๆ (น่าจะเป็นน้ำสลัด) อยู่ในหลุม บนถาดอาหาร และตกแต่งด้วยผักนิดหน่อย

รสชาติสเต็กที่สั่ง สเต็กเนื้อไก่ หมู หมักได้นุ่ม เด้งๆ นะ แต่ขอบอกว่าไม่ถูกปากเอามากๆ ออกเค็มๆปะแหล่มๆ ไม่กลมกล่อม ไม่มีกลิ่นเครื่องเทศ (ลองชิมเองละกัน เผื่อจะถูกปากใครหลายคน) น้ำจิ้มสเต็กแยกมาในถ้วยเล็กๆต่างหาก รสชาดธรรมดา แต่เลือกซอสขวดได้ตามใจ วางบนโต๊ะแล้ว ส่วนซอสขาวที่อยู่ในถาดหลุมอาจเป็นน้ำสลัด(มั้ง) รสหวานนำเลย ขนมปัง ทาเนยบางๆ คงจะไม่ได้ปิ้งด้วย แผ่นขาวจั๊วะ ส่วนเฟรนฟรานชิมกัดคำแรก เอ่อ... อึ้ง เหม็นเขียว อย่างกะไม่สุก .. ทานไม่หมด และไม่ขอห่อกลับ / บางทีอย่างอื่นอาจจะอร่อยก็ได้ เอาไว้วันหลังมาชิมอย่างอื่นละกัน แต่คงทิ้งช่วงอีกนานมากๆ